钦定古今图书集成/明伦汇编/皇极典/第243卷 > 易经 > 《兑卦》
## 钦定古今图书集成/明伦汇编/皇极典/第243卷 > 易经 > 《兑卦》

《彖》曰：“兑”，说也。刚中而柔外，说以利贞，是以顺乎天而
应乎人。说以先民，民忘其劳；说以犯难，民忘其死。说
之大，民劝矣哉。

〈程传〉“说而能贞”，是以“上顺天理，下应人心”，“说”，道之至正至善者也。若夫违道以干百姓之誉者，苟说之道，非君子之道。君子之说于民，如天地之施，感于其心而说服无斁，故以之先民，则民心说随而忘其劳，率之以犯难，则民心说服于义而不恤其死。